32005R1802
L 290/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1802/2005 НА КОМИСИЯТА
от 3 ноември 2005 година
за изменение на Регламент (ЕО) № 2771/1999 за определяне на подробни правила за прилагане на Регламент (ЕО) № 1255/1999 на Съвета относно интервенцията на пазара на масло и сметана
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 10 от него,
като има предвид, че:
(1)
Член 21 от Регламент (ЕО) № 2771/1999 на Комисията (2) предвижда количествата масло, които се предлагат за продажба с цел интервениране на пазара, да са постъпили на склад преди 1 януари 2003 г.
(2)
Предвид ситуацията на пазара на масло и количествата масло, които се съхраняват на склад с цел интервениране на пазара, е уместно маслото, което е постъпило на склад преди 1 януари 2004 г., да бъде предложено за продажба.
(3)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В член 21 от Регламент (ЕО) № 2771/1999 датата „1 януари 2003 г.“ се заменя с датата „1 януари 2004 г.“.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 ноември 2005 година.